Diari Oficial de la Generalitat Valenciana


Sumari del DOGV 8692, del 05-12-2019 (2019/11228)

ACORD de 29 de novembre de 2019, del Consell, pel qual s'autoritza una transferència de crèdits del capítol 2 del programa 612.60, Despeses diverses, al capítol 4 del programa 613.30, ATV, i al capítol 4 del programa 631.50, Actuacions sobre el sector financer, de la Conselleria d'Hisenda i Model Econòmic, per un import global de 7.500.000 euros. Expedient 06.029/19-140.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8692

Data del DOGV
:   05-12-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/11194


Data del document
:   29-11-2019

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 29 de novembre de 2019, del Consell, pel qual s'autoritza una transferència de crèdits del capítol 2 del programa 612.60, Despeses diverses, al capítol 4 del programa 613.30, ATV, i al capítol 4 del programa 631.50, Actuacions sobre el sector financer, de la Conselleria d'Hisenda i Model Econòmic, per un import global de 7.500.000 euros. Expedient 06.029/19-140. [2019/11826]  
  
L'Agència Tributària Valenciana ha posat de manifest un increment de les despeses per honoraris de les oficines liquidadores, com a conseqüència de la recuperació del percentatge complet de pagament durant tot l'exercici 2018 i de l'increment de l'activitat econòmica que desemboca en una major despesa, per la qual cosa es requereix incrementar la dotació de la línia X7385, «Transferències corrents a l'ATV», del capítol 4 del programa 613.30 per un import de 3.000.000 d'euros.  
D'altra banda, durant l'exercici 2019, el volum d'avals formalitzats per l'SGR ha registrat un fort increment respecte de la xifra aconseguida en l'exercici anterior, que obliga a realitzar aportacions al Fons de Provisions Tècniques per a cobrir les eventuals pèrdues que pogueren produir-se pels impagaments esperats en aquest tipus d'operacions. Així mateix, l'SGR ha procedit durant l'exercici a l'alienació d'una cartera de crèdits i actius adjudicats amb pèrdues importants, que s'acumulen a les ja registrades per les vendes executades en exercicis anteriors. Per tot això, l'Institut Valencià de Finances, considera necessari assignar recursos a consolidar el Fons de Provisions Tècniques de l'SGR, i per a això es proposa la inclusió d'una línia de transferència denominada «Aportació al Fons de Provisions Tècniques d'AFIN SGR» en el capítol 4 del programa 631.50, Actuacions sobre el sector financer, per import de 4.500.000 euros.  
Per a finançar els increments esmentats, es proposa destinar part dels crèdits consignats en el capítol 2 del programa 612.60, Despeses diverses, mitjançant la corresponent transferència de crèdits per import global de 7.500.000 euros.  
A aquest efecte, i en virtut del que es disposa en els articles 21, 23 i 26 de la Llei 28/2018, de 28 de desembre, de pressupostos de la Generalitat per a l'exercici 2019, a proposta del conseller d'Hisenda i Model Econòmic, el Consell, prèvia deliberació, en la reunió de 29 de novembre de 2019,  
  
  
ACORDA  
  
Primer  
Autoritzar una minoració de crèdit en l'aplicació pressupostària 23.45.43.827.53.0 per un import de 7.500.000 euros.  
  
Segon  
Autoritzar un increment de crèdit en l'aplicació 39.11.56.636.88.7 per un import de 3.000.000 d'euros, destinat a incrementar la línia de transferència X7385, d'acord amb el detall següent:  
  
  
Codi Denominació Dotació actual Modificació Dotació modificada  
X7385 Transferències corrents a l'ATV 76.584.885,97 3.000.000,00 97.615.653,97  
  
  
Tercer  
Autoritzar un increment de crèdit en l'aplicació 97.33.85.387.96.4 per un import de 4.500.000 euros, que implica la inclusió d'una nova línia de subvenció en l'annex de transferències i subvencions corrents del programa, amb les dades descriptives que es detallen a continuació:  
  
  
  
Codi: X1251 Denominació: Aportació al Fons de Provisions Tècniques d'AFIN SGR.  
Import: 4.500.000 Beneficiaris previstos: Institut Valencià de Finances.  
Mode de concessió:  
Transferència a organismes i entitats de la Generalitat. Descripció i finalitat: Aportació al Fons de Provisions Tècniques d'AFIN SGR.  
 Aportació Generalitat no condicionada: 4.500.000  
  
  
Quart  
Com a conseqüència de l'increment de crèdit de la línia de transferència X7385, el pressupost de l'Agència Tributària Valenciana s'actualitzarà de la forma que figura a continuació:  
1) Incrementar el pressupost d'ingressos, en l'aplicació pressupostària 430.00 per un import de 3.000.000 d'euros.  
2) Incrementar el pressupost de despeses, en el capítol 2 per un import de 3.000.000 d'euros.  
  
Cinqué  
Com a conseqüència de la inclusió de la línia X1251, el pressupost de l'Institut Valencià de Finances s'actualitzarà de la forma que figura a continuació:  
1) Incrementar el pressupost d'ingressos, en el capítol 4, per un import de 4.500.000 euros.  
2) Incrementar el pressupost de despeses, en el capítol 4, per un import de 4.500.000 euros.  
  
València, 29 de novembre de 2019  
  
La consellera secretària del Consell,  
MÓNICA OLTRA JARQUE